Soldate vas na rooftog | Maroela Media
Soldate vas na rooftog
Twee soldate is in hegtenis geneem nadat ŉ snoepwinkel in Viljoenskroon in die Vrystaat beroof is.
Kapt. Stephen Thakeng, woordvoerder van die polisie, sê drie gewapende mans het Maandag die winkel, wat deur ŉ Ethiopiër besit word, binnegestorm en geld geëis. Die winkeleienaar het die rowers teengesit waarna hy in sy nek met ŉ pistool geslaan is. Die rowers het met kontant, toiletware en sigarette gevlug. Lede van die sigbare polisiëringseenheid het die vermeende rowers se wegkommotor gewaar en dit gestop. Die twee soldate is in hegtenis geneem terwyl die derde man ontsnap het. Die soldate sal na verwagting Woensdag in de Viljoenskroon-landdroshof verskyn.
Weermaglid ŉ beskuldigde in Jhb-polisiehoof se moordsaak
Polisieman verkrag glo eksvrou
Soldate??? Soos in die mense wat veronderstel is om ons te ‘beskerm?’
Wel die SANDF en SAPD is alreeds n welsynorganisasie en dit wel bekend dat die 2 instansies vergelyk kan word met die “gangs” van die Kaapse vlaktes. Hulle nou wel nie n nommer 28 of 26 nie, maar ek glo hulle is n baie beter kriminele organisasie as die bekende bendes.